CELEX: 32007R0631
Language: fi
Date: 2007-06-07 00:00:00
Title: Neuvoston asetus (EY) N:o 631/2007, annettu 7 päivänä kesäkuuta 2007 , tietyistä Somaliaan kohdistuvista rajoittavista toimenpiteistä annetun asetuksen (EY) N:o 147/2003 muuttamisesta

8.6.2007   
            
            
               FI
            
            
               Euroopan unionin virallinen lehti
            
            
               L 146/1
            
         
      NEUVOSTON ASETUS (EY) N:o 631/2007,
   annettu 7 päivänä kesäkuuta 2007,
   tietyistä Somaliaan kohdistuvista rajoittavista toimenpiteistä annetun asetuksen (EY) N:o 147/2003 muuttamisesta
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 60 ja 301 artiklan,
   ottaa huomioon 7 päivänä kesäkuuta 2007 hyväksytyn neuvoston yhteisen kannan 2007/391/YUTP (1) Somaliaan kohdistuvista rajoittavista toimenpiteistä hyväksytyn yhteisen kannan 2002/960/YUTP muuttamisesta,
   ottaa huomioon komission ehdotuksen,
   sekä katsoo seuraavaa:
   
               (1)
            
            
               Yhteisellä kannalla 2002/960/YUTP asetetaan Somalia aseita, ampumatarvikkeita ja puolustustarvikkeita koskevaan vientikieltoon ja kielletään sotilastoimintaan liittyvän teknisen neuvonnan, taloudellisen tuen ja muun avun sekä koulutuksen toimittaminen Somaliaan. Sotilastoimintaan liittyvän teknisen ja taloudellisen avun toimittamiskielto on pantu täytäntöön asetuksella (EY) N:o 147/2003 (2).
            
         
               (2)
            
            
               Yhdistyneiden Kansakuntien turvallisuusneuvosto antoi 20 päivänä helmikuuta 2007 päätöslauselman 1744 (2007), jäljempänä ’päätöslauselma 1744 (2007)’, jolla muun muassa tehdään lisäpoikkeuksia rajoittaviin toimenpiteisiin, jotka koskevat yksinomaan päätöslauselman 1744 (2007) 4 kohdassa tarkoitetun Somaliassa toteutettavan Afrikan unionin operaation (AMISOM) tukemiseksi tai siinä käytettäväksi tarkoitettujen aseiden ja puolustustarvikkeiden toimittamista sekä teknisen koulutuksen ja avun ja niihin liittyvän rahoituksen ja taloudellisen avun antamista, sekä aseiden ja puolustustarvikkeiden toimittamista sekä teknisen neuvonnan suoraa tai välillistä antamista Somalian turvallisuusalan instituutioiden kehittämisen tukemiseksi päätöslauselman 1744 (2007) 1, 2 ja 3 kohdassa tarkoitetun Somalian siirtymäkauden liittovaltion peruskirjaan sisältyvän poliittisen prosessin mukaisesti.
            
         
               (3)
            
            
               Yhteisellä kannalla 2007/391/YUTP muutetaan yhteistä kantaa 2002/960/YUTP, jotta rajoittavia toimenpiteitä koskevat poikkeukset saataisiin päätöslauselmaa 1744 (2007) vastaaviksi. Näin ollen asetusta (EY) N:o 147/2003 olisi muutettava vastaavasti,
            
         ON ANTANUT TÄMÄN ASETUKSEN:
   1 artikla
   Muutetaan asetus (EY) N:o 147/2003 seuraavasti:
   
               1)
            
            
               Lisätään artikla 2 a seuraavasti:
               ”2 a artikla
               Poiketen siitä, mitä 1 artiklassa säädetään, liitteessä ilmoitetuilla verkkosivuilla mainittu sen valtion toimivaltainen viranomainen, johon palveluntarjoaja on sijoittautunut, voi tarkoituksenmukaisiksi katsominsa ehdoin sallia
               
                           a)
                        
                        
                           sotilastoimintaan liittyvän rahoituksen, taloudellisen avun sekä teknisen neuvonnan, avun tai koulutuksen antamisen, jos se on todennut, että kyseinen rahoitus, neuvonta, apu tai koulutus on tarkoitettu yksinomaan Yhdistyneiden Kansakuntien turvallisuusneuvoston päätöslauselman 1744 (2007) 4 kohdassa tarkoitetun AMISOM-operaation tukemiseen tai siinä käytettäväksi;
                        
                     
                           b)
                        
                        
                           sotilastoimintaan liittyvän teknisen neuvonnan, avun tai koulutuksen antamisen seuraavin edellytyksin:
                           
                                       i)
                                    
                                    
                                       asianomainen toimivaltainen viranomainen on todennut, että kyseinen neuvonta, apu tai koulutus on tarkoitettu yksinomaan turvallisuusalan instituutioiden kehittämisen tukemiseen päätöslauselman 1744 (2007) 1, 2 ja 3 kohdassa tarkoitetun poliittisen prosessin mukaisesti; ja
                                    
                                 
                                       ii)
                                    
                                    
                                       asianomainen jäsenvaltio on ilmoittanut Yhdistyneiden Kansakuntien turvallisuusneuvoston päätöslauselman 751 (1992) 11 kohdalla perustetulle komitealle todenneensa, että kyseinen neuvonta, apu tai koulutus on tarkoitettu yksinomaan turvallisuusalan instituutioiden kehittämisen tukemiseen päätöslauselman 1744 (2007) 1, 2 ja 3 kohdassa tarkoitetun poliittisen prosessin mukaisesti, ja että sen toimivaltainen viranomainen aikoo myöntää luvan, eikä komitea ole viiden työpäivän kuluessa ilmoituksen saamisesta ilmoittanut vastustavansa toimenpidettä.”
                                    
                                 
                     
         
               2)
            
            
               Lisätään artikla 6 a seuraavasti:
               ”6 a artikla
               Komissio muuttaa liitettä jäsenvaltioiden toimittamien tietojen perusteella.”
            
         
               3)
            
            
               Lisätään artikla 7 a seuraavasti:
               ”7 a artikla
               1.   Jäsenvaltioiden on nimettävä tässä asetuksessa tarkoitetut toimivaltaiset viranomaiset ja annettava niitä koskevat tiedot liitteessä mainituilla verkkosivuilla tai näiden sivujen välityksellä.
               2.   Jäsenvaltioiden on ilmoitettava komissiolle toimivaltaiset viranomaisensa viipymättä tämän asetuksen voimaantulon jälkeen, sekä niitä koskevat myöhemmät muutokset.”
            
         
               4)
            
            
               Lisätään liitteeksi tämän asetuksen liitteenä oleva teksti.
            
         2 artikla
   Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Luxemburgissa 7 päivänä kesäkuuta 2007.
      
         
            Neuvoston puolesta
         
         
            Puheenjohtaja
         
         M. GLOS
         
      
   
   
      (1)  Katso tämän virallisen lehden sivu 23.
   
      (2)  EYVL L 24, 29.1.2003, s. 2.
   
      LIITE
      
         
            ”LIITE
            Verkkosivut 2 a ja 7 a artiklassa tarkoitettuja toimivaltaisia viranomaisia koskevien tietojen hakua varten sekä osoite Euroopan komissiolle toimitettavia ilmoituksia varten
            BELGIA
            http://www.diplomatie.be/eusanctions
            BULGARIA
            http://www.mfa.government.bg
            TŠEKKI
            http://www.mfcr.cz/mezinarodnisankce
            TANSKA
            http://www.um.dk/da/menu/Udenrigspolitik/FredSikkerhedOgInternationalRetsorden/Sanktioner/
            SAKSA
            http://www.bmwi.de/BMWi/Navigation/Aussenwirtschaft/Aussenwirtschaftsrecht/embargos.html
            VIRO
            http://www.vm.ee/est/kat_622/
            KREIKKA
            http://www.ypex.gov.gr/www.mfa.gr/en-US/Policy/Multilateral+Diplomacy/International+Sanctions/
            ESPANJA
            http://www.mae.es/es/MenuPpal/Asuntos/Sanciones+Internacionales
            RANSKA
            http://www.diplomatie.gouv.fr/autorites-sanctions/
            IRLANTI
            http://www.dfa.ie/un_eu_restrictive_measures_ireland/competent_authorities
            ITALIA
            http://www.esteri.it/UE/deroghe.html
            KYPROS
            http://www.mfa.gov.cy/sanctions
            LATVIA
            http://www.mfa.gov.lv/en/security/4539
            LIETTUA
            http://www.urm.lt
            LUXEMBURG
            http://www.mae.lu/sanctions
            UNKARI
            http://www.kulugyminiszterium.hu/kum/hu/bal/nemzetkozi_szankciok.htm
            MALTA
            http://www.doi.gov.mt/EN/bodies/boards/sanctions_monitoring.asp
            ALANKOMAAT
            http://www.minbuza.nl/sancties
            ITÄVALTA
            http://www.bmeia.gv.at/view.php3?f_id=12750&LNG=en&version=
            PUOLA
            http://www.msz.gov.pl
            PORTUGALI
            http://www.min-nestrangeiros.pt
            ROMANIA
            http://www.mae.ro/index.php?unde=doc&id=32311&idlnk=1&cat=3
            SLOVENIA
            http://www.mzz.gov.si/si/zunanja_politika/mednarodna_varnost/omejevalni_ukrepi/
            SLOVAKIA
            http://www.foreign.gov.sk
            SUOMI
            http://formin.finland.fi/kvyhteistyo/pakotteet
            RUOTSI
            http://www.ud.se/sanktioner
            YHDISTYNYT KUNINGASKUNTA
            http://www.fco.gov.uk/competentauthorities
            Osoite Euroopan komissiolle toimitettavia ilmoituksia varten:
            
                        European Commission
                     
                  
                        DG External Relations
                     
                  
                        Directorate A. Crisis Platform and Policy Coordination in CFSP
                     
                  
                        Unit A2. Crisis Management and Conflict Prevention
                     
                  
                        CHAR 12/106
                     
                  
                        B-1049 Bruxelles/Brussel (Belgium)
                     
                  
                        Sähköposti: relex-sanctions@ec.europa.eu
                     
                  
                        Puhelin (32-2) 295 55 85 ja 299 11 76
                     
                  
                        Faksi (32-2) 299 08 73”